Andrés Quintana Roo (født 30. november 1787 i Mérida i Yucatán, død 15. april 1851 i Mexico by) var en meksikansk liberal politiker og forfatter. Han var en av de mest innflytelsesrike mennene under Mexicos uavhengighetskrig, og var medlem av Chilpancingo-kongressen. Quintana Roo hadde etter frigjøringa en rekke høye verv i statsadministasjonen. Han var gift med Leona Vicario, en annen viktig personlighet under uavhengighetskrigen.